བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
༆ སྲིད་དང་ཞི་བའི་ལེགས་ཚོགས་མ་ལུས་པའི། །འབྱུང་གནས་ཟབ་ལམ་བླ་
མའི་རྣལ་འབྱོར་ལ། །བརྟེན་ནས་གསག་སྦྱང་ཇི་ལྟར་བྱ་བའི་ཚུལ། །རྒྱུན་དུ་སྐྱོང་
བདེའི་ཉམས་ལེན་འདི་ལྟར་རོ། །སངས་རྒྱས་ཆོས་ཚོགས་མ་སོགས་སྐྱབས་སེམས་
རྒྱས་བསྡུས་གང་རུང་སྔོན་དུ་བཏང་བའི་ཉམས་ལེན་དངོས་ལ།
ཨོཾ་ཤཱུ་ནྱ་ཏཱ་ཛྙཱ་ན་
བཛྲ་སྭ་བྷཱ་ཝ་ཨཱཏྨཀོ྅ཧཾ། འཁོར་འདས་ཀྱིས་བསྡུས་པའི་ཆོས་ཐམས་ཅད་མི་དམིགས་
པ་སྟོང་པ་ཉིད་དུ་གྱུར། སྟོང་པའི་ངང་ལས་སྐད་ཅིག་གིས་མདུན་གྱི་ནམ་མཁར་
སེང་གེ་(༥༢བ)ཆེན་པོ་བརྒྱད་ཀྱིས་བཏེག་པའི་རིན་པོ་ཆེའི་ཁྲི་སྣ་ཚོགས་པདྨ་ཉི་མ་
ཟླ་བའི་གདན་གྱི་སྟེང་དུ་དཀོན་མཆོག་མ་ལུས་པ་འདུས་པའི་བདག་ཉིད་རྩ་བའི་
བླ་མ་རྣམ་པ་ཁྱབ་བདག་རྡོ་རྗེ་འཆང་སྐུ་མདོག་ཨིནྡྲ་ནཱི་ལ་ལྟར་སྔོ་བ་ཞལ་གཅིག་
ཕྱག་གཉིས་ཀྱིས་རྡོ་རྗེ་དང་དྲིལ་བུ་ཐུགས་ཀར་བསྣོལ་ནས་འཛིན་པ། དབུ་སྐྲ་རལ་
པའི་ཐོར་ཚུགས་ལྷག་མ་དཔུང་པའི་ཐད་དུ་གསིལ་བུར་འཕྱང་བ། རིན་པོ་ཆེའི་དབུ་
རྒྱན། སྙན་རྒྱན། མགུལ་རྒྱན། སེ་མོ་དོ། འོག་པག །ཕྱག་གདུབ། ཞབས་གདུབ་
སོགས་རྒྱན་སྣ་ཚོགས་ཀྱིས་སྤྲས་ཤིང་། ལྷ་རྫས་ཀྱི་སྟོད་གཡོགས་དང་པཉྩ་ལི་ཀའི་
ཤམ་ཐབས་ཅན། ཕུང་པོ་ལྔ་རིགས་ལྔ། འབྱུང་བ་ལྔ་ཡུམ་ལྔ། སྤྱན་སོགས་སེམས་
དཔའ་བརྒྱད། ཕྱག་ངར་སོགས་ཁྲོ་བོ་བཅུ་སྟེ། གདན་གསུམ་ཚང་བའི་བདག་ཉིད་
དུ་བཞུགས་པའམ། . ཡང་ན་བཤེས་གཉེན་རྡོ་རྗེ་འཛིན་པའི་རྣམ་པ་ཅན་ཆོས་གོས་
གསུམ་དང་ལྡན་ཞིང་གཡས་རྡོ་རྗེ་ཐུགས་ཀ་དང༌། གཡོན་དྲིལ་བུ་དཀུར་བརྟེན་པ།
སྐྱིལ་མོ་ཀྲུང་གིས་བཞུགས་པ་སོགས་གང་མོས་སུ་གསལ་བཏབ་པའི་དཔྲལ་བར་ཨོཾ།
མགྲིན་པར་ཨཱཿ ཐུགས་ཀར་ཧཱུཾ། ཐུགས་ཀའི་ཧཱུཾ་ལས་འོད་འཕྲོས་པས་རྩ་བརྒྱུད་ཀྱི་བླ་
མ། རྒྱུད་སྡེ་བཞིའི་དཀྱིལ་འཁོར་གྱི་ལྷ་ཚོགས། སངས་རྒྱས་བྱང་སེམས། དཔའ་བོ་
མཁའ་འགྲོ །ཆོས་སྐྱོང་སྲུང་མ་སོགས་སྐྱབས་གནས་ཀྱི་ཡུལ་དུ་གྱུར་ཏོ་ཅོག་ཐམས་
ཅད་བཛྲ་ས་མཱ་ཛཿས་སྤྱན་དྲངས། ཛཿཧཱུཾ་བཾ་ཧོཿས་གཉིས་སུ་མེད་པར་མོས། —གསག་
སྦྱང་གི་གཙོ་བོ་ཡན་ལག་བདུན་པ་བྱ་བ་ནི། བྱེ་བ་ཕྲག་བརྒྱར་ཡོངས་སྤྲུལ་བདག་
135

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
ལུས་ཀྱིས། །མགོན་པོ་སྲས་དང་བཅས་པ་མ་ལུས་པར། །མི་ཕྱེད་དད་པའི་ཤུགས་
ཀྱིས་རབ་དྲངས་ནས། །ཡན་ལག་ལྔ་ཡིས་བཏུད་དེ་ཕྱག་བགྱིའོ། །ལུས་རེར་མགོ་བོ་
མགྲིན་ལྕེ་གྲངས་མེད་དུ། །སྤྲུལ་ནས་མཆོག་གསུམ་དམ་པའི་ཡོན་ཏན་ལ། །ཆེས་
ཆེར་རབ་བསྔགས་(༥༣ན)སྙན་པའི་གླུ་དབྱངས་སུ། །བླངས་ཏེ་བརྗོད་པ་རྣམ་དག་ཚིག་
གིས་བསྟོད། །མགོན་པོ་ཉེས་སྐྱོན་ཀུན་ཟད་ཡོན་ཏན་རྣམས། །ཡོངས་རྫོགས་མཛད་
པར་ཐོས་བསམ་གོམས་འདྲིས་ཀྱིས། །ངེས་རྙེད་དབང་རྣོན་ཆོས་ཀྱི་རྗེས་འབྲངས་
པའི། །དཀར་ཕྱོགས་ཟླ་འདྲར་འཕེལ་བའི་དད་པས་བཏུད། །ཤེལ་དཀར་བཻཌཱུར་
པད་རཱག་གསེར་སྦྱངས་ཀྱི། །ལྷུན་པོ་གླིང་བཞི་གླིང་ཕྲན་རིན་ཆེན་རི། །ཡོངས་འདུ་
ས་བརྟོལ་འདོད་པ་འཇོ་བའི་བ། །མ་རྨོས་ལོ་ཏོག་རྒྱལ་སྲིད་རིན་ཆེན་བདུན། །བུམ་
བཟང་སྒེག་སོགས་བརྒྱད་ཀྱིས་རབ་སྤེལ་བའི། །མེ་ཏོག་འཕྲེང་བརྒྱུས་ཆུན་པོས་ལོ་
མ་དང༌། །སྨན་སྤོས་ཕྱེ་མ་ཕུར་མ་བདུག་མཆོག་དྲི། །མན་ཤེལ་རྩི་བཅུད་འབྲུ་མར་
སྣང་བའི་གཏེར། །ཁྲུས་དང་བྱུག་པའི་སྨན་ཆབ་རྫིང་བུར་འཁྱིལ། །ལྷ་མིའི་བཟའ་
བཏུང་རོ་མཆོག་བརྒྱ་ཕྲག་ལྡན། །མགྲིན་པའི་དྲིལ་འཁྲོལ་དབྱངས་དང་སིལ་སྙན་
སྒྲ། །མཛེས་སྡུག་གར་གྱི་འགྱུར་བ་ཕ་མཐའ་ཡས། །ཉི་ཟླ་གདུགས་དང་རྒྱལ་མཚན་
ལ་སོགས་པ། །ལྷ་མིའི་དཔལ་འབྱོར་མཆོད་པའི་སྤྲིན་ཕུང་རྣམས། །རང་རང་བློ་ཡི་
ནུས་པ་དེ་ཉིད་ཀྱིས། ། ཀུན་བཟང་མཆོད་པའི་སྤྲིན་དུ་སྤྲུལ་ནས་འབུལ། །མཐའ་
མེད་སྐྱེ་བར་བསགས་སྡིག་རྗེས་དཔག་དང༌། །ཚེ་འདིར་མངོན་སུམ་ཉམས་སུ་མྱོང་
བ་ཡི། །ནག་པོའི་ལས་རྣམས་ཁོང་པར་སོང་བའི་དུག །ཇི་བཞིན་བཅོས་མིན་སྙིང་
ནས་འགྱོད་སེམས་དང་། །སླད་མར་ཚངས་པ་ལྷ་དབང་འཁོར་ལོས་སྒྱུར། །ལྷ་མིའི་
དཔལ་འབྱོར་ཐོབ་པའི་ཁེ་སྤོགས་མཐོང་། །གཅེས་པའི་སྲོག་ལ་བབ་པའི་ཉེན་གྱུར་
ཀྱང༌། །དཀར་མིན་ལས་ལ་སྙིང་ནས་སྡོམ་སེམས་ཀྱིས། །རྟེན་གྱི་མཆོག་གྱུར་དཀོན་
།བཅོས་མིན་སྙིང་ནས་སྡིག་ལྟུང་མ་ལུས་བཤགས། །འདག་
་་་
)(0D1
29 {
བྱེད་རྣམ་པར་དཀར་བའི་དགེ་བའི་ལས། །རང་གི་ཇི་ཙམ་ནུས་པ་བསྒྲུབ་པར་བྱ།
136

བླ་མའི་རྣལ་འབྱོར་ཞིང་ཁམས་རྒྱ་མཚོའི་བྱིན་རླབས་མྱུར་འདྲེན། ༼༡༥༽
རྣམ་འདྲེན་(༥༣བ)སྤང་དང་རྟོགས་པའི་ཡོན་ཏན་དང༌། །རླབས་ཆེན་རྒྱལ་བའི་སྲས་
ཀྱི་སྤྱོད་པ་ནས། །ཟན་ཆངས་གཅིག་གཏོང་མཐའ་རྟེན་དཀར་པོའི་ལས། །མཆོག་
དམན་ཀུན་གྱི་དགེ་ལ་བདག་ཡི་རང༌། །སངས་རྒྱས་ཆེ་འབྲིང་བྱང་སེམས་ཉན་ཐོས་
ཀྱི། །གདུལ་བྱའི་ཁམས་དང་དབང་པོ་དང་འཚམ་པ། །སྣ་ཚོགས་ཐེག་པའི་ཆོས་
ཀྱི་འཁོར་ལོའི་ཚོགས། །ནམ་ཡང་ཆད་པ་མེད་པར་སྐོར་བར་བསྐུལ། །ནམ་མཁའ་
བཞིན་དུ་ཕ་མཐའ་རྙེད་དཀའ་བའི། །སྡུག་བསྔལ་རྒྱ་མཚོར་བྱིང་བའི་མ་རྒན་འགྲོ །
འདྲེན་ཕྱིར་བྱ་བ་ཡུལ་གྱི་འཕྲིན་ལས་རྒྱུན། །ཆད་མིན་མྱ་ངན་མི་འདའ་བཞུགས་
སུ་གསོལ། །མདོར་ན་ལུས་ངག་ཡིད་ཀྱིས་གང་བསགས་པའི། །བསོད་ནམས་བྱས་
པའི་ཕུང་པོ་ཅི་མཆིས་པ། །ཡིད་ཅན་མཐའ་དག་མི་གནས་མྱང་འདས་ཀྱི། །ལམ་
བཟང་མངོན་དུ་བྱེད་པའི་རྒྱུ་རུ་བསྔོ། །བདག་སོགས་དེང་ནས་མི་ཁོམ་གནས་བརྒྱད་
སོགས། །ལོག་པའི་སྲིད་པ་ནམ་ཡང་མི་འཛིན་ཅིང༌། །མཐོ་རིས་ཡོན་ཏན་བདུན་
གྱི་རྒྱན་ལྡན་པའི། །དལ་འབྱོར་ཚང་བའི་རྟེན་བཟང་འཐོབ་པར་ཤོག །ལྟར་སྣང་
བཤེས་མིན་ཡང་དག་ཡོངས་འཛིན་གྱིས། །རྗེས་བཟུང་ཚུལ་ཁྲིམས་གཙང་མའི་ཞིང་
ས་ལ། །ཐེག་ཆེན་རིགས་ཀྱི་ས་བོན་ཡོངས་བཏབ་ནས། །སྨིན་གྲོལ་གདམས་པའི་
མྱུ་གུ་སྨིན་པར་ཤོག །གནས་སྐབས་སུ་ཡང་སུམ་རྩེན་བདག་པོ་དང་། །མཚུངས་
པའི་ཚེ་རིང་སྟོབས་འབྱོར་ལོངས་སྤྱོད་རྒྱས། །འབངས་འཁོར་གཉེན་འདུན་རྩ་ལག་
བཅས་པ་རྣམས། །ཕན་ཚུན་མཉེས་གཤིན་བྱམས་ལྡན་བདེ་བར་ཤོག །ཟས་གཙང་
སྲས་ཀྱི་རིང་ལུགས་མཐའ་དག་དང༌། །ཁྱད་པར་ཆོས་ཀྱི་རྒྱལ་པོ་བཙོང་ཁ་པའི། །
བསྟན་པ་བསྟན་འཛིན་འདུས་སྡེ་བཅས་པ་ཡིས། །རྒྱ་མཚོའི་གོས་ཅན་མ་ལུས་ཁྱབ་
པར་ཤོག །དཀོན་མཆོག་རིན་ཆེན་གསུམ་གྱི་བྱིན་རླབས་དང་། །རྟེན་ཅིང་འབྲེལ་
འབྱུང་སླུ་མེད་བདེན་པའི་མཐུས། །བདག་(༥༤ན)གིས་སྨོན་ལམ་ཇི་ལྟར་བཏབ་པ་
ཀུན། །བསམ་པ་ཇི་བཞིན་ལྷུན་གྱིས་གྲུབ་པར་ཤོག །དེ་ནས་བླ་མའི་གནས་གསུམ་
ལས་འོད་ཟེར་དཀར་དམར་མཐིང་གསུམ་རིམ་ཅན་དང་ཅིག་ཅར་དུ་བྱུང་། བདག་
137

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
པི ་གནས་གསུམ་དུ་ཐིམ་པས་བུམ་གསང་ཤེས་རབ་ཡེ་ཤེས་ཚིག་དབང་དང་བཅས་
པ་ཐོབ། སྒོ་གསུམ་གྱི་སྡིག་སྒྲིབ་བག་ཆགས་དང་བཅས་པ་སྦྱངས། ཆོས་སྐུ་ལོངས་
སྐུ་སྤྲུལ་སྐུ་ངོ་བོ་ཉིད་སྐུ་འགྲུབ་པའི་སྐལ་བ་ཅན་དུ་གྱུར་པར་མོས། དཔལ་ལྡན་རྩ་
བའི་བླ་མ་རིན་པོ་ཆེ་སོགས་ཀྱིས་གསོལ་བ་བཏབ་པས་བླ་མ་འོད་དུ་ཞུ་ནས་རང་
གི་སྤྱི་བོ་ནས་ཐིམ་པས་རང་གི་ལུས་ངག་ཡིད་གསུམ་དང་བླ་མའི་སྐུ་གསུང་ཐུགས་
དབྱེར་མེད་དུ་གྱུར་པར་བསམས་ནས་ཅུང་ཟད་མཉམ་པར་བཞག །སྐྱེ་བ་ཀུན་ཏུ་
ཡང་དག་བླ་མ་དང༌། །ཞེས་སོགས་ཀྱིས་སྨོན་ལམ་དང་བཀྲ་ཤིས་ཀྱི་ཚིགས་བཅད་
ཅི་རིགས་པ་བྱའོ། །དེ་ལྟར་བླ་མའི་རྣལ་འབྱོར་ལ་བརྟེན་པའི་ཡན་ལག་བདུན་པ་
སྨོན་ལམ་དང་བཅས་པ་འདི་ནི་དད་སྟོབས་ཀྱི་དབང་ཕྱུག་ཨ་པ་ལས་ཀྱིས་བསྐུལ་
བ་ལྟར་ཟ་ཧོར་གྱི་བནྡེས་སྦྱར་བའི་ཡི་གེ་པ་ནི་གནས་བན་འཇམ་དབྱངས་སོ། །